**Ministru kabineta noteikumu projekta**

**„****Kārtība, kādā administratīvajā lietā iemaksā, atmaksā un atlīdzina valsts nodevu un iemaksā un atmaksā drošības naudu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kārtība, kādā administratīvajā lietā iemaksā, atmaksā un atlīdzina valsts nodevu un iemaksā un atmaksā drošības naudu” (turpmāk – Noteikumu projekts) sagatavots, pamatojoties uz Administratīvā procesa likuma (turpmāk – APL) 129.3 pantā Ministru kabinetam doto deleģējumu. |
| 2. | Pašreizējā situācija un problēmas | Pašlaik kārtība, kādā iemaksā un atmaksā valsts nodevu vispārīgā veidā ir regulēta APL. Ar plānotajiem grozījumiem APL (2012. gada 1. novembrī pieņemti trešajā lasījumā, Nr.51/Lp11, plānots, ka stāsies spēkā 2013. gada 1.janvārī) ietverts deleģējums Ministru kabinetam noteikt kārtību, kādā persona iemaksā, atmaksā un atlīdzina valsts nodevu un iemaksā un atmaksā drošības naudu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz noteikt kārtību, kādā administratīvajā lietā iemaksā, atmaksā un atlīdzina noteiktās valsts nodevas un iemaksā un atmaksā drošības naudu.Noteikumu projektā ietvertais regulējums nemaina pašlaik spēkā esošo praksi kārtībai, kādā tiek iemaksāta, atmaksāta un atlīdzināta valsts nodeva, taču to precizē.Atbilstoši Valsts pārvaldes iekārtas likuma 10. pantam un APL 59. pantā nostiprinātajam principam, gadījumā, ja iestādei nepieciešamā informācija ir nevis personas, bet gan citas institūcijas rīcībā, iestāde to iegūst pati, nepieprasot no personas. Tādējādi, lai saņemtu nepareizi iemaksātas valsts nodevas summas atmaksu, cita starpā nepieciešams Tiesu administrācijas atzinums. Prasība pēc atzinuma par Tiesu administrācijas administrēto nepareizi iekasēto valsts nodevas summas atmaksu pamatojama ar Ministru kabineta 2003. gada 16. decembra noteikumu Nr. 720 „Tiesu administrācijas nolikums” 4.3. apakšpunktu.Attiecībā uz valsts nodevas atlīdzinātāja subjekta noteikšanu, norādāms, ka atbilstoši Valsts pārvaldes iekārtas likumam, Latvijas Republika kā sākotnēja publiskā persona darbojas ar iestāžu starpniecību. Līdz ar to atbildība par valsts nodevas nomaksu Latvijas Republikai ir jāuzņemas ar iestāžu starpniecību.Ņemot vērā, ka ar grozījumiem APL ir ieviests jauns maksājums par darbībām tiesu iestādēs – drošības nauda par blakus sūdzību un drošības nauda par kasācijas sūdzību, Noteikumu projekts paredz noteikt kārtību, kādā iemaksā un atmaksā drošības naudu par blakus sūdzību un kasācijas sūdzību. Lai nodrošinātu vienotu drošības naudas atmaksāšanas kārtību gan administratīvajā procesā, gan civilprocesā, trīs gadu atmaksas, vai pārmaksātas vai nepareizi iemaksātas drošības naudas atmaksas termiņš noteikts ievērojot likuma „Par nodokļiem un nodevām” normatīvo regulējumu.Noteikumu projekts neaizskar procesuālajos likumos noteiktās personu tiesības. |
| 5. | Projekta izstrādē iesaistītās institūcijas | Tieslietu ministrija, Tiesu administrācija un Latvijas Republikas Augstākā tiesa. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav attiecināms |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Personas, kuras administratīvajā tiesā iesniedz pieteikumu vai pārsūdz administratīvās tiesas nolēmumu apelācijas vai kasācijas kārtībā, vai iesniedz blakus sūdzību par zemākas instances tiesas lēmumu, kā arī personas, kuras iesniedz lūgumu par pagaidu aizsardzību. Mērķgrupas precīzu lielumu nav iespējams noteikt. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Sabiedrība par Noteikumu projektu tiks informēta ar oficiālo publikāciju laikrakstā „Latvijas Vēstnesis” tīmekļa vietnē www.likumi.lv, kā arī informācija tiks ievietota tiesu portālā www.tiesas.lv, kur jebkura persona varēs ar tiem iepazīties. Informācija par drošības naudas iemaksas un atmaksas kārtību par kasācijas sūdzību un blakus sūdzību tiks ievietota arī attiecīgi Augstākās tiesas tīmekļa vietnē [www.at.gov.lv](http://www.at.gov.lv) un Tiesu administrācijas tīmekļa vietnē www.ta.gov.lv . |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests, Tiesu administrācija un Latvijas Republikas Augstākā tiesa. |
| 2. | Projekta izpildes ietekme uz pārvaldes funkcijām | Tiesu administrācijai un Latvijas Republikas Augstākajai tiesai būs jānodrošina drošības naudas par blakus sūdzību vai kasācijas sūdzību atmaksāšana Administratīvā procesa likumā noteiktajā kārtībā, pamatojoties uz personas iesniegumu. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav nepieciešams izvedot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav nepieciešama esošo institūciju likvidācija. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav nepieciešama esošo institūciju reorganizācija. |
| 6. | Cita informācija | Nav |

**Anotācijas III, IV un V nodaļa – projekts šo jomu neskar.**

Tieslietu ministrs J.Bordāns

12.12.2012. 14:58

751

Šlisere 67036833

Lelde.Slisere@tm.gov.lv

Janevica 67036831

Sanita.Janevica@tm.gov.lv